Vuhlehirsk

Vuhlehirsk, kuni 1958. aastani Hatsepetivka (Хацепе́тівка), on rajoonilise tähtsusega linn Ukrainas Donetski oblastis Bahmuti rajoonis, 49,1 km kaugusel Donetskist. Vuhlehirsk oli kuni 2014. aasta 11. detsembrini Jenakijeve haldusalas.

Asula kõrgus merepinnast on 293 meetrit.

 Elanikkond 
Ukraina 2001. aasta rahvaloenduse andmeil elas asulas 10 693 inimest, kellest 58,94% emakeel oli vene keel, 40,10% emakeel ukraina keel ja 0,50% emakeel valgevene keel. 2014. aasta 1. jaanuaril elas asulas 7671 inimest, asustustihedus  inimest ruutkilomeetri kohta.

Ajalugu
Vuhlehirsk asutati 1879. aastal, linna õigused alates 1958. aastast. 

Donbassi sõja ajal, 2014. aastal, läks asula valitsusvastaste relvajõudude kontrolli alla. 2014. aasta 12. augustil võtsid valitsusväed asula taas oma kontrolli alla..

2015. aasta 18. jaanuaril tabas mürsk elumaja, 7- ja 16-aastased vennad hukkusid ning nende 8-aastane õde sai raskelt vigastada.

29. jaanuaril ründasid valitsusvastased relvajõud tankide toel asulat. Killuhaavadesse suri vähemalt kaks rahulikku elanikku. Järgmiseks päevaks olid valitsusvastased relvajõud nende endi väitel linna oma kontrolli alla võtnud. URJKN Info-analüütilise keskuse pressiesindaja polkovnik Lõssenko 30. jaanuari keskpäevasel teatel oli linn siiski valitsusvägede kontrolli all. Väljaanne KorrespondenT.net avaldas 30. jaanuaril kell 20:03 artikli, milles viidatakse eripataljoni "Azov" ametlikule Facebooki lehele, millelt lähtub, et öösel läks asula valitsusvastaste relvajõudude kontrolli alla. Infovastupanu avaldas kell 20:30 artikli, millest lähtus, et linnas käivad tänavalahingud.

ATO staabi 31. jaanuari hommikuse teate kohaselt jätkusid linnas lahingud. Võimalik, et hiljemalt õhtuks langes asula valitsusvastaste relvajõudude kontrolli alla. Valitsusväed kaotasid neli tanki ja olid väidetavasti sunnitud ülekaalukate jõudude survel linnast taanduma.

UNIAN-i 4. veebruaril 2015 avaldatud artiklist lähtus, et üks osa linnast on valitsusjõudude kontrolli all.

Infovastupanu poolt 5. veebruari õhtul avaldatud artiklis kinnitati, et valitsusväed lahkusid linnast.

8. veebruaril 2015 avaldas BBC World News reportaaži valitsusvastaste relvajõudude kontrolli alla läinud linnast, kus reporter James Reynoldsi teatel polnud näha ühtki elanikku. Järgmisel päeval avaldatud artiklist selgus, et BBC reporter kohtus nelja asulapaigas viibitud tunni jooksul kahe kohaliku elanikuga.

Viited

Välislingid

 29. jaanuar 2015. Ukrajinska Pravda. Под Углегорском идет бой (vene keeles)
 29. jaanuar 2015. UNIAN. В Углегорск ворвались танки боевиков, идет бой (vene keeles)
 30. jaanuar 2015. Liga Novosti. На Донетчине в результате обстрелов погибли 7 жителей, 10 ранены (vene keeles)
 30. jaanuar 2015. Ukrajinska Pravda. Появилось видео боев по Углегорск (vene keeles)
 31. jaanuar 2015, 18:42. Liga Novosti. В Углегорске разблокирован и без потерь выведен батальон Свитязь (vene keeles)
 2. veebruar 2015, 11:47. Ukrajinska Pravda. В Донецкой области с утра погибли 4 человек, среди них ребенок (vene keeles)
 3. veebruar 2015, 17:00. Infovastupanu. Уничтоженная российская военная техника в Углегорске. ВИДЕО (vene keeles)
 4. veebruar 2015. Reuters. Advancing Ukraine rebels appear to capture frontline town (inglise keeles)

Kategooria:Donetski oblasti linnad